ମହିଳାଙ୍କ ଗଳିତ ଶବ ଉଦ୍ଧାର\nଧର୍ମଶାଳା , ୮।୨(ଡି.ଏନ୍.ଏ): ଧର୍ମଶାଳା ଥାନା ଅନ୍ତର୍ଗତ ୫୩ ନଂ. ଜାତୀୟ ରାଜପଥ ଉଡ଼ଙ୍ଗା ଗ୍ରାମ ନିକଟରୁ ଗୁରୁବାର ଜଣେ ମହିଳାଙ୍କ ଗଳିତଶବ ଉଦ୍ଧାର ହୋଇଛି।\nମହିଳାଙ୍କ ଗଳିତ ଶବ ଉଦ୍ଧାର\t February 8th, 13:15 PM February 8th, 15:17 PM\nଧର୍ମଶାଳା , ୮।୨(ଡି.ଏନ୍.ଏ): ଧର୍ମଶାଳା ଥାନା ଅନ୍ତର୍ଗତ ୫୩ ନଂ. ଜାତୀୟ ରାଜପଥ ଉଡ଼ଙ୍ଗା ଗ୍ରାମ ନିକଟରୁ ଗୁରୁବାର ଜଣେ ମହିଳାଙ୍କ ଗଳିତ ଶବ ଉଦ୍ଧାର ହୋଇଛି। ମହିଳାଙ୍କ ବୟସ ପ୍ରାୟ ୫୫ ହେବ ବୋଲି ଅନୁମାନ କରାଯାଉଛି। ସେ ଗୋଲାପି ରଙ୍ଗର ଏକ ଶାଢି ପିନ୍ଧିଛନ୍ତି। ମହିଳା ଜଣକ ସ୍ଥାନୀୟ ଅଞ୍ଚଳର ହୋଇ ନ ଥିବାରୁ ଆଦିବାସୀ ମହିଳା ହୋଇଥାଇ ପାରନ୍ତି ବୋଲି ପୋଲିସ ଅନୁମାନ କରୁଛି। ମଦ୍ୟପାନ କରି ଶୌଚ ହେବାକୁ ଯାଇ ନୟନଯୋରିରେ ଗୋଡ଼ ଖସିଯିବାରୁ ତାଙ୍କର ମୃତ୍ୟୁ ଘଟିଥିବା ପୋଲିସ ସନ୍ଦେହ କରୁଛି। ଖବର ପାଇ ଧର୍ମଶାଳା ଥାନା ଅଧିକାରୀ ଉମାକାନ୍ତ ନାୟକ ମୃତଦେହ ଉଦ୍ଧାର କରି ବ୍ୟବଚ୍ଛେଦ ପାଇଁ ବଡ଼ଚଣା ପଠାଇ ତଦନ୍ତ ଆରମ୍ଭ କରିଛି। ରିପୋର୍ଟ ଆସିବା ପରେ ମୃତ୍ୟୁର କାରଣ ଜଣାପଡ଼ିବ ବୋଲି ଥାନା ଅଧିକାରୀ କହିଛନ୍ତି।
